Document ID: /fineweb-2-swissfilter-quality_10-filterrobots/filtered/02821.jsonl.gz/121

U petak 30.travanj u malom planinskom mjestu Morgins (nedaleko Montheya) u povodu Majčinog dana održan je koncert Mate Bulića, kralja dijasporske estrade. Na početku večeri nazočnima se obratio fra Vlado Ereš koji je ujedno i glavni krivac za ovu lijepu večer bogatu emocijama.
Posebno raspoložen i nadahnut velikim brojem prisutnih, iako je bio petak i radni dan, fra Vlado je svojim najavama i vođenjem popunio večer. Nakon uvodnih fra Vladinih pozdrava nastupila su djeca Hrvatske dopunske škole koji su zajedno sa svojim učiteljem i učiteljicom napravili jedan raznolik i bogat dječji program pun recitacija i pjesama. Izuzetno velik broj djece i njihov lijep program posvećen majkama razveselili su sve prisutne, od malih do velikih. Nakon toga su nastupile misijske folklorne skupine iz Clarensa, Yverdona i Vispa koje su dale poseban šarm ovoj večeri. U lijepo uređenoj dvorani gdje se osjećala poruka večeri “Majkama s ljubavlju” sastali su se Hrvati koji su željeli pokazati što im znači majka koja ih je rodila, majka domovina koja ih je uvjek pratila u svim teškim i ugodnim trenucima. Kao što je fra Vlado rekao, majka je veliko ime jer je i od svake majke srce veliko. Ona je snaga koja nas vodi kroz život, simbol ljubavi, žrtve i darivanja. Kao i svake godine tako i ove, ovom proslavom Majčinog dana svrha programa je bila odati dužno priznanje svim majkama čija djeca rastu u ovoj drugoj im domovini. Zahvaliti im za skrb i sve što pružaju u odgoju. Prekrasan ugođaj večeri, kvalitetan glazbeni repertoar te čuvanje tradicije i starih narodnih običaja hrvatskoga čovjeka bili su temeljnim značajkama ove večeri. Uspjehu ove večeri sponzoriranjem su pridonijele mnoge tvrtke i zato im hvala.
I onda je došao trenutak kad se pojavio Mato Bulić. Svojim je pjesmama “zapalio” dvoranu u Morginsu i digao na noge i mlado i staro. Pjesmu za pjesmom je pjevala dvorana i Mato zajedno. Nakon prvog dijela njegovog nastupa posjetitelji su dugim pljeskom nagradili i pozdravili njegov nastup. Nakon kraće pauze ova se večer nastavila do duboko u noć. Ne smijemo zaboraviti i sve one vrijedne ljude koji su nakon cijelodnevnog rada pridonijeli da bi ova večer uspjela, svima im hvala. Bila je ovo još jedna lijepa hrvatska noć. Još jednom smo bili zajedno i bilo nam je lijepo.
Aurelije
Kao što je poznato, Mate Bulić gostovao je u subotu u Schlierenu (Zürich). Tada je nastupio zajedno s Antom Matićem i Tihom Orlićem. Prikaz s ovog koncerta donosimo ovih dana.
{gallery}stories/foto/zabava/zabave/mate_bulic_morgins_2010{/gallery}